open-index/open-wikipedia-markdown huggingface dataset:
ইয়াকুজা

**ইয়াকুজা** (জাপানি ভাষায়: হিরাগানা やくざ, কাতাকানা ヤクザ), ( অর্থ চরম পথ, নামেও পরিচিত), হল জাপানের আন্তর্জাতিক সংগঠিত অপরাধ সিন্ডিকেটের সদসদের একটি সংগঠন। জাপানী পুলিশ এবং মিডিয়া, পুলিশের অনুরোধে তাদেরকে **বোরিওকুডাং** (暴力団, "উগ্রবাদী দল") বলে ডাকে। ইয়াকুজারা নিজেদেরকে ডাকে **নিনকিইও দান্তাই** (任侠団体 অথবা 仁侠団体), "সাহসী সংগঠন" বলে ডাকে। *ইয়াকুজা* শব্দটির বাংলা সমার্থক শব্দ হলো গুন্ডা, অর্থাৎ এমন এক ব্যক্তি যিনি মাফিয়াদের মত অপরাধী সংগঠনের সাথে জড়িত। ইয়াকুজারা তাঁদের কঠোর আচরণবিধি, জায়গীর ধরনের সুসংগঠিত সাংগঠনিক কাঠামো এবং *ইউবিটসুমে* বা বাম হাতের কনিষ্ঠা আঙ্গুল কেটে ফেলার মত অপ্রচলিত আচার অনুষ্ঠানের জন্য পরিচিত। এই দলটির সদস্যদের সংবাদমাধ্যমে অধিকাংশ সময় ফুন্ডুশি (জাপানী অন্তর্বাস), কিমোনো (জাপানী পোশাক) অথবা সাম্প্রতিক সময়ে পশ্চিমা ধাঁচের স্যুট পরিহিত অবস্থায়, ঘন উল্কি করা শরীরে উপস্থাপন করা হয়। এই দলটিকে এখনও "সবচেয়ে পরিশীলিত এবং ধনী অপরাধী সংগঠন" হিসাবে বিবেচনা করা হয়।

সবচেয়ে ভাল সময়ে ইয়াকুজারা জাপানী গণমাধ্যমে একটা বড় অবস্থান ধারণ করে রেখেছিল এবং তাঁরা আন্তর্জাতিকভাবেও কাজ করত। ১৯৬০ সালে তাদের সবচেয়ে ভাল সময়ে পুলিশের তথ্যমতে আনুমানিক ২,০০,০০০ সদস্য ইয়াকুজার সাথে জড়িত ছিল বলে ধারণা করা হয়। তবে জাপানের বাজারে সুযোগ কমে যাওয়ায় এবং বেশ কিছু সামাজিক ও আইনি পরিবর্তনের কারণে ইয়াকুজাতে যোগ দেওয়ার আগ্রহ কমে গেছে ফলে এই সংখ্যা অনেকটাই কমে গেছে। ইয়াকুজারা এখনও নিয়মিত অপরাধমূলক কার্যক্রমে লিপ্ত হয় এবং অনেক জাপানী নাগরিক এই সকল ব্যক্তিদের দ্বারা ক্ষতিগ্রস্ত হবার ভয়ে থাকেন। বর্তমানে জাপানে ইয়াকুজার সদস্যপদ প্রাপ্তির ক্ষেত্রে কোন ধরনের কঠোর আইনের অস্তিত্ব নেই তবে জাপান সরকার এমন অনেক আইন পাশ করেছে যেসব আইন অপরাধমূলক কার্যকলাপে বাঁধা দেয় এবং দায়বদ্ধতা বৃদ্ধি করে।

## ইতিহাস
যদিও ইয়াকুজার উদ্ভবের বিষয়টি সম্পূর্ণ পরিষ্কার নয়, তবুও একে ১৭শ খ্রিষ্টাব্দতে এডো সময়কালে চিহ্নিত করা হয়েছে। জাপান, এই সময় একটানা যুদ্ধের পরে, তোকুগাওয়া শোগুনাতে আমলে একটি রাজনৈতিক এবং সামাজিক নিশ্চিত অবস্থায় পৌছায়। এই সত্ত্বেও, অনেক সামুরাই, যারা এই পর্যন্ত তাদের ভূমিকা পালন করে এসেছে তারা আমলাতান্ত্রিক পদ্ধতিতে নিজেদেরকে খাপ খাইয়ে নিতে পারেনি। তারা নিজেদেরকে সমাজ দ্বারা প্রান্তি অনুভব করতে থাকে। তখন তারা একটি ছোট দল তৈরি করে নাম দিল "হাতামোতোইয়াককো" এবং সিদ্ধান্ত নিল জনগণদেরকে নিপীড়ন কারার। এইটি অনেক ইয়াকুজা দ্বারা বিবেচিত হয়ে থাকে। কিছু তত্ত্ব সমূহও রয়েছে যা নিনজাদের জড়িয়ে থাকার ইঙ্গিত করে।

## তথ্যসূত্র

বিষয়শ্রেণী:জাপানি মাফিয়া
বিষয়শ্রেণী:জাপানের সংস্কৃতি
বিষয়শ্রেণী:জাপানি উপসংস্কৃতি
মডেম

thumb|একুস্টিক সংযোজক মডেম

**মডেম** (**[[মড্যুলেশন|মড্যুলেটর]]**-**ডিম্যুলেটর**) হল একটি যন্ত্র যা একটি প্রাপ্ত এনালগ সংকেতকে ডিজিটাল তথ্যে রূপান্তর করে এবং ডিজিটাল তথ্যকে পাঠানোর সময় এনকোড করে এনালগ সংকেত হিসেবে প্রেরণ করে। এর উদ্দেশ্য হল সহজে সংকেত পাঠানো এবং তা আবার একই রকমভাবে অন্য প্রান্তে পাওয়া। ট্রান্সমিশন বা প্রেরণের অর্থে যেকোন কাজে মডেম ব্যবহার করা যায় রেডিও থেকে ডায়োড পর্যন্ত।

সবচেয়ে পরিচিত উদাহরণ হল ভয়েসব্যান্ড মডেম যেটা পারসোনাল কম্পিউটারের ডিজিটাল ডেটাকে ইলেট্রিকাল সিগনালে পরিনত করে টেলিফোনের ভয়েস ফ্রিকোয়েন্সি রেন্জ চ্যানেলে পাঠায়, অন্য প্রান্তে আরেকটি মডেম দ্বারা ডিজিটালে পরিণত হয়। মডেমগুলো সাধারণত ভাগ করা হয় কত পরিমাণ ডেটা তারা পাঠাতে পারে একক সময়ে তার উপর। সাধারণত মাপা হয় সেকেন্ড প্রতি বিট(bps) হিসেবে। এগুলো এক একক সেকেন্ডে কত পরিমাণ সংকেত পাঠাতে পারে তার ভিত্তিতে ভাগ করা যায়।

## ভয়েস মডেম
ভয়েস মডেমগুলো সাধারণ মডেম যেগুলো টেলিফোন লাইনের মাধ্যমে প্ররণকৃত অডিও বা শব্দ ধারণ করার ক্ষমতা সম্পন্ন ছিল।

## জনপ্রিয়তা
কনজিউমার ইলেক্ট্রনিক এসোসিয়েশনের (সিইএ) একটি সমীক্ষায় পাওয়া গেছে যে আমেরিকায় ডায়াল-আপের মাধ্যমে ইন্টারনেটে প্রবেশ উল্ল্যেখযোগ্য ভাবে কমে আসছে। ২০০২ এ আমেরিকার মোট রেসিডেন্সিয়াল ইন্টারনেট সংযোগের ৭৪% ছিল ডায়াল-আপ নেটওয়ার্ক ব্যবহারকারী। একই ধরনের চিত্র দেখা গেছে কানাডা এবং অস্ট্রেলিয়ায় গত বিশ বছরে।

আমেরিকাতে ২০০৩ এর দিকে ৬০% এ নেমে আসে ডায়াল-আপ মডেম দিয়ে নেটওয়ার্কের ব্যবহার এবং ২০০৬ এ মাত্র ৩৬% এ পৌছায়। নতুন প্রযুক্তির আর্বিভাব ঘটাতে একসময়কার জনপ্রিয় ৫৬কে ধরনের মডেমগুলোর ব্যবহার কমে এসেছে উল্ল্যেখযোগ্য হারে।

## ব্র্যান্ড
*হায়েস
*ক্রিয়েটিভ ল্যাবস
*ইউএস রোবোটিক্স
*রেডিও শেক
*ত্রিকম
*জুম টেকনোলজিস

## আরও দেখুন

*56 kbit/s line
*Automatic negotiation (or *handshake*)
*BBN Technologies (developed the first model in 1963)
*ব্রডব্যান্ড: স্যাটেলাইট মডেম, এডিএসএল, ক্যাবলমডেম, পিএলসি
*Command and Data modes (modem)
*ডিভাইস ড্রাইভার
*ডিএইচসিপি
*ইথারনেট
*ফ্যাক্স ডিম্যুডুলেটর
*Internet outdial
*টিসিপি/আইপি
*ITU V-series telephone network modem standards, including V.92
*K56flex
*List of device bandwidths
*মড্যুলেশন
*প্লাগ এ্যান্ড প্লে
*RJ-11 (TelCo Interface Port Model Number)
*Wake-on-ring
*Rockwell (Chipset)
*X2 (Chipset)
*Zeroconf
* List of modem standards

## তথ্যসূত্র

## বহিঃসংযোগ

* Hayes-compatible Modems and AT Commands from the Serial Data Communications Programming *[[Wikibook]]*
* International Telecommunications Union ITU: Data communication over the telephone network
* - no longer available, archived version
* Basic handshakes & modulations - V.22, V.22bis, V.32 and V.34 handshakes
* Getting connected: a history of modems—techradar
* Data/FAX Modem Transmission Modulation Systems - baud rates and modulation schemes


বিষয়শ্রেণী:১৯৫৮-এ প্রবর্তন
বিষয়শ্রেণী:মার্কিন উদ্ভাবন
বিষয়শ্রেণী:বুলেটিন বোর্ড সিস্টেম
বিষয়শ্রেণী:যৌক্তিক সংযোগ নিয়ন্ত্রণ
বিষয়শ্রেণী:শারীরিক স্তর প্রোটোকল
উবুন্টু ইউজার

ডান

**উবুন্টু ইউজার** একটি ছাপানো পত্রিকা। ২০০৯ সালের মে মাসে লিনাক্স নিউ মিডিয়া এজি এটি প্রকাশ করে।

উবুন্টু অপারেটিং সিস্টেম ব্যবহারকারীদের উদ্দেশ্যে এই পত্রিকাটি প্রকাশ করা হয়। এখানে প্রধানত রিভিউ, কমিউনিটির বিভিন্ন সংবাদ, ব্যবহার পদ্ধতি/সহায়িকা এবং বিভিন্ন ধরনের টিপস দেয়া হয়। এছাড়া একেবারে নতুন ব্যবহারকারীদের জন্য এখানে *Discovery Guide* নামে একটি অংশ রাখা হয়।

## ইতিহাস
Ubuntu User একটি ত্রৈমাসিক পত্রিকা। পত্রিকাটি মূলত একটি ওয়েবসাইটের সহযোগীতার মাধ্যমে প্রকাশ করা হয়। একই সাথে ওয়েবসাইটিতে ছাপানো পত্রিকার নির্বাচিত কিছু অংশ পিডিএফ হিসাবে ডাউনলোড করার সুযোগ দেয়া হয়। এছাড়া উবুন্টু সম্পর্কিত বিভিন্ন সংবাদ এবং কম্পিউটার ওয়ালপেপার ডাউনলোড করার অপশন পাওয়া যাবে ওয়েবসাইটিতে।

প্রথম সংস্করণটি ১০০ পৃষ্ঠার ছিল(প্রচ্ছদসহ)। উত্তর আমেরিকায় এটির মূল্য ছিল ১৫.৯৯ মার্কিন ডলার এবং ১৭.৯৯ কানাডিয়ান ডলার। এছাড়া প্রতিটি সংখ্যার সাথে একটি করে উবুন্টু লাউভ সিডি ডিভিডি আকারে দেয়া হয়েছিল, যেন নতুন ব্যবহারকারীরা উবুন্টু ইন্সটল করতে বা লাইভ সিডি থেকে সরাসরি চালিয়ে দেখতে পারে।

লিনাক্স নিউ মিডিয়ার প্রধান কার্যালয় মিউনিখ, জার্মানিতে অবস্থিত এবং যুক্তরাষ্ট্রে এই প্রতিষ্ঠানের অধিনে *লিনাক্স নিউ মিডিয়া ইউএসএ* নামের সহযোগী প্রতিষ্ঠান রয়েছে। যুক্তরাষ্ট্রের অফিসটি Lawrence, Kansas এ অবস্থিত। এই কোম্পানিটির আরও যেসকল প্রকাশনা রয়েছে সেগুলো হল, লিনাক্স প্রো ম্যাগাজিন, লিনাক্স ম্যাগাজিন, লিনাক্স-ম্যাগাজিন, লিনাক্সইউজার, জার্মানি ভাষা, জার্মানি ভাষায় ইজিলিনক্স, লিনাক্স কমিউনিটি , লিনাক্স ম্যাগাজিন ব্রাসিল, লিনাক্স ম্যাগাজিন স্পেন এবং লিনাক্স ম্যাগাজিন পোল্যান্ড।

## অভ্যর্থনা
প্রকাশনা অনুষ্ঠানে কোম্পানির পক্ষ থেকে বলা হয়:

DistroWatch বর্তমান সময়ে কাগজে ছাপানো নতুন একটি পত্রিকা শুরু করা বিষয়ে প্রকাশকদের অবস্থান নিয়ে প্রশ্ন তুলেছে:

লিনাক্স রিভিউয়ার Ken Hess প্রথম সংখ্যাটির বিষয়ে বেশ আশাবাদী মন্তব্য করেছেন:

## আরও দেখুন
* ফুল সার্কল ম্যাগাজিন

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:লিনাক্স ম্যাগাজিন
বিষয়শ্রেণী:উবুন্টু (অপারেটিং সিস্টেম)
গেরিলা যুদ্ধ তৎপরতা

থাম্ব|গেরিলা বাহিনী।
**গেরিলা যুদ্ধ** () এমন এক ধরনের যুদ্ধ পদ্ধতি যেখানে ভূমি এবং ভৌগোলিক সুবিধা ব্যবহার করে প্রতিপক্ষের ওপরে প্রাধান্য বিস্তার করা হয়। গেরিলাযুদ্ধ অনেক সময়েই দুর্গম বন-জঙ্গল এলাকায় হয়ে থাকে। গেরিলারা যুদ্ধে জয় করার জন্য এবং সামরিক বাহিনীকে মোকাবিলা করার জন্য অনেকরকম সামরিক কৌশল ব্যবহার করে, যেমন অতর্কিত আক্রমণ, অন্তর্ঘাত, হানা, ক্ষুদ্র যুদ্ধ, হিট এবং রান কৌশল, ইত্যাদি।

*<nowiki/>'গেরিলা'<nowiki/>* শব্দটি স্প্যানিশ শব্দ *<nowiki/>'গেরা'<nowiki/>*র (অর্থাৎ যুদ্ধ) অপভ্রংশ। *<nowiki/>'গেরিলা*' শব্দটির অর্থ খুদে যুদ্ধ। প্রাচীন চীনের সমরনায়ক সুন সু তার দ্য আর্ট অফ ওয়ার (যা খ্রিস্টপূর্ব পঞ্চম শতাব্দীতে লেখা জয়) গ্রন্থে সর্বপ্রথম গেরিলা যুদ্ধের কথা বলেন। এটি সরাসরি আধুনিক গেরিলা যুদ্ধের বিকাশকে অনুপ্রাণিত করেছিল।

এ সশস্ত্র সংঘর্ষে প্রত্যেক পক্ষের চরম ও পরম লক্ষ্য থাকে প্রতিদ্বন্দ্বী পক্ষকে পদানত করে সম্পূর্ণ নির্মূল বা স্বীয় শর্তাধীনে শান্তি স্থাপন করতে বাধ্য করা। এটি নেপোলিয়ান এর সময়ে যখন তিনি স্পেন আক্রমণ করেন তখন তারা এই নীতি প্রয়োগ করে নেপেলিয়ান কে ফ্রান্সে ফিরতে বাধ্য করেন।

## তথ্যসূত্র

বিষয়শ্রেণী:যুদ্ধ
বিষয়শ্রেণী:গেরিলা যুদ্ধ তৎপরতা
বিষয়শ্রেণী:স্পেনীয় শব্দ ও বাক্যাংশ
বিষয়শ্রেণী:ধরন অনুযায়ী যুদ্ধবিগ্রহ
তোশিবা

**তোশিবা** (ইংরেজিঃ **Toshiba**, জাপানী: 株式会社東芝 Kabushiki-gaisha Tōshiba) একটি জাপানী বহুজাতিক কনগ্লমারেট কর্পোরেশন। জাপানের টোকিও শহরে এর সদরদপ্তর অবস্থিত। এর প্রধান ব্যবসাগুলো হচ্ছে: অবকাঠামো, ভোগ্যপণ্য, ইলেক্ট্রনিক সামগ্রী এবং যন্ত্রাংশ। বিক্রির দিকদিয়ে বিশ্বের শীর্ষ ২০টি সেমিকন্ডাকটরের মধ্যে তোশিবার তৈরি সেমিকন্ডাকটর অন্যতম। ২০০৯ সালে তোশিবা বিশ্বের পঞ্চম শীর্ষ পার্সোনাল কম্পিউটার বিক্রেতার স্থান দখল করে; মার্কিন যুক্তরাষ্ট্রের হিউলেট প্যাকার্ড, ডেল, তাইওয়ানের এসার এবং চীনের লেনোভোর পরপরই ছিল এর অবস্থান।

তোশিবা বিভিন্নধরনের পণ্য নির্মাণ ও বাজারজাত করে থাকে। এদের মধ্যে রয়েছে ইলেক্ট্রনিক যন্ত্র, তথ্য ও যোগাযোগ প্রযুক্তির বিভিন্ন ধরনের যন্ত্র ও ব্যবস্থা, ইন্টারনেট ভিত্তিক সেবা, ইলেক্ট্রনিক যন্ত্রাংশ ও দ্রব্য, বিদ্যুৎ ব্যবস্থা, শিল্প ও সামাজিক অবকাঠামো এবং গৃহস্থালী সামগ্রী।

## ইতিহাস
তোশিবা ১৯৩৯ সালে প্রতিষ্ঠিত হয়।
## অন্তর্গত কোম্পানিসমূহ

## কর্পোরেট ঘটনাবলী

## হাইডেফিনেশন ডিভিডি

## থ্রিডি টেলিভিশন

## পরিবেশগত ভূমিকা

## তথ্যসূত্র

বিষয়শ্রেণী:জাপানি ব্যবসা প্রতিষ্ঠান
বিষয়শ্রেণী:কম্পিউটার মেমোরি কোম্পানি
বিষয়শ্রেণী:১৯৩৯-এ প্রতিষ্ঠিত
বিষয়শ্রেণী:টোকিও ভিত্তিক প্রস্তুতকারক কোম্পানি
বিষয়শ্রেণী:জাপানি মার্কা
বিষয়শ্রেণী:জাপানের প্রতিরক্ষা কোম্পানি
বিষয়শ্রেণী:টোকিও স্টক এক্সচেঞ্জে তালিকাভুক্ত কোম্পানি
বিষয়শ্রেণী:কম্পিউটার হার্ডওয়্যার কোম্পানি
বিষয়শ্রেণী:কম্পিউটার স্টোরেজ কোম্পানি
বিষয়শ্রেণী:প্রদর্শন প্রযুক্তি কোম্পানি
বিষয়শ্রেণী:জাপানে সদর দফতর বহুজাতিক কোম্পানি
বিষয়শ্রেণী:নেটবুক নির্মাতা
বিষয়শ্রেণী:বৈদ্যুতিক মোটর প্রস্তুতকারক
বিষয়শ্রেণী:জাপানের ইলেকট্রনিক্স কোম্পানি
বিষয়শ্রেণী:তোশিবা
গম্বুজ

[thumb|right|250px|[রোম|রোমের সান পিয়েত্রোর বাসিলিকার গম্বুজ। মাইকেলেঞ্জেলো দ্বারা নকশাকৃত গম্বুজটির কাজ ১৫৯০ সালের আগে শেষ হয়নি।]]
**গম্বুজ** () স্থাপত্যের একটি বৈশিষ্ট্য যে একটি ভবনের ওপর একটি গোলকের উচ্চতর অর্ধেকের মত সাধারণত দেখে। এটি একটি বৈশিষ্ট্য যা অনেক ধর্মীয় এবং সরকার ভবনকে বৈশিষ্ট্যপূর্ণ করে তোলে। এছাড়া যদি কোনও একজন একটি গম্বুজের নিচে অথবার ভেতরে কথা বললে , তার কন্ঠস্বর আরো জোরে শব্দ করে। উদাহরণস্বরূপ একটি গম্বুজ একটি মসজিদ, মন্দির, অথবা একটি প্রাসাদ বা একটি গুরুত্বপূর্ণ ভবন, শনাক্ত করা এইটি সহজতর করে।

## চিত্রসংগ্রহ

File:Selimiye Camii.jpg|এডির্নের সেলিমিয়ে মসজিদের গম্বুজের বহিরাংশ।
File:Image-LittleHagiaSophiaInIstanbulDome.JPG|ইস্তাম্বুলের প্রাক্তন সেইন্ট সার্জিয়াস অ্যান্ড ব্যাকাস গীর্জার (বর্তমান লিটল হেগিয়া সোফিয়া মসজিদ) গম্বুজ।
File:SFCityHallDomeInterior.JPG|স্যান ফ্রান্সিসকো সিটি হলের গম্বুজের অভ্যন্তর।
File:Cupula Bellas Artes.jpg|বেলাস আর্টেস প্রাসাদ, মেক্সিকো সিটি।
File:Kbh Marmorkirche 1.jpg|দ্য মার্বেল চার্চ, কোপেনহেগেন।
File:Sheikh Lotfallah Esfahan.JPG|লতফাল্লাহ মসজিদ, ইস্ফাহান, ইরান।
File:'Perception of Christ Ascending to Heaven' Dome of the Rotunda of the church of the Holy Sepulchre Jerusalem Victor Grigas 2011 -1-19.jpg|চার্চ অফ দ্য হোলি সেপালচার এর রোটুন্ডার গম্বুজ, জেরুজালেম।
File:TUNISIE KAIROUAN 04.jpg|গ্রেট মস্ক অফ কাইরোয়ানের মিহরাব গম্বুজ (৯ম শতাব্দী),তিউনিসিয়ার কাইরোয়ান শহরে অবস্থিত।
File:National Artgallery of Republic of Macedonia (Skopje).JPG|বলকান অঞ্চলের ওসমানীয় গম্বুজ।


## তথ্যসূত্র

বিষয়শ্রেণী:স্থাপত্য
বিষয়শ্রেণী:মসজিদ স্থাপত্য
বিষয়শ্রেণী:গির্জার স্থাপত্য
বিষয়শ্রেণী:গম্বুজ
বিষয়শ্রেণী:খিলান ও গুপ্তকক্ষ
বিষয়শ্রেণী:স্থাপত্য উপাদান
বিষয়শ্রেণী:বাইজেন্টাইন স্থাপত্য
বিষয়শ্রেণী:গির্জা স্থাপত্য
এসার ইনকর্পোরেটেড

**এসার ইনকর্পোরেটেড** তাইওয়ান ভিত্তিক একটি বহুজাতিক কম্পিউটার প্রযুক্তি ও ইলেক্ট্রনিক যন্ত্র নির্মাতা প্রতিষ্ঠান। ১৯৭৬ সালে কোম্পানিটি প্রতিষ্ঠিত হয়। এসার ডেস্কটপ, ল্যাপটপ ও ট্যাবলেট পিসি, স্মার্টফোন, সার্ভার তৈরি করে থাকে।

## বহিঃসংযোগ

* 
* Acer Group (Chinese)
* Gateway
* Packard Bell
* eMachines
* Glofiish
* E-TEN 

বিষয়শ্রেণী:তাইওয়ানী ব্যবসা প্রতিষ্ঠান
বিষয়শ্রেণী:স্মার্টফোন নির্মাতা কোম্পানি
বিষয়শ্রেণী:তাইওয়ান স্টক এক্সচেঞ্জের তালিকাভুক্ত কোম্পানি
বিষয়শ্রেণী:প্রদর্শন প্রযুক্তি কোম্পানি
বিষয়শ্রেণী:তাইওয়ানের ইলেকট্রনিক্স কোম্পানি
বিষয়শ্রেণী:মোবাইল ফোন প্রস্তুতকারক
বিষয়শ্রেণী:নেটবুক নির্মাতা
বিষয়শ্রেণী:বহনযোগ্য অডিও প্লেয়ার প্রস্তুতকারক
বিষয়শ্রেণী:তাইওয়ানী মার্কা
বৈদ্যুতিক রিকশা

**বৈদ্যুতিক রিকশা** একপ্রকার বিদ্যুৎচালিত তিনচাকাবিশিষ্ট বাহন। কম দাম ও বিদ্যুৎচালিত হওয়ার কারণে জ্বালানী খরচ না থাকায় এটি অর্থনৈতিক দিক থেকে বেশ লাভজনক। এ কারণে তা অনেক বেকার যুবকের কর্মসংস্থানের মাধ্যম হয়ে উঠেছে। এছাড়া এই বাহনগুলো শব্দদূষণও করে না। এর ব্যাপক সমাদর, জনপ্রিয়তা ও সহজলভ্যতার কারণে খুব সহজেই এটি প্রচলিত অনেক পৌর যানবাহনের অন্যতম বিকল্প হিসেবে স্থান করে নিয়েছে।

সঠিকভাবে চালু করা হলে বৈদ্যুতিক রিকশা কম বায়ু দূষণ ঘটাবে এবং নিম্নবিত্ত মানুষদের পরিপূরক পরিবহন প্রদান করবে যারা পরিবহন পরিষেবার অভাবে ভুগছেন। এই বৈদ্যুতিক রিকশাগুলির বেশিরভাগই চীন, নেপাল, বাংলাদেশ ও ভারতে তৈরি হয়।

## ব্যবহার
### বাংলাদেশ
বাংলাদেশ চীন থেকে সরাসরি বা অন্যান্য দেশের মাধ্যমে বৈদ্যুতিক রিকশা আমদানি করত। সস্তা ও পরিবহনের আরও ভালো মাধ্যম হিসেবে প্রতিষ্ঠিত শহরগুলির কাছে এটি পছন্দের ছিল। তবে ৫ মে ২০১১-এ এক আন্তঃমন্ত্রী বৈঠকের পর মূলত বেআইনিভাবে বৈদ্যুতিক সরবরাহের জন্য সরকার এই যানবাহনের আমদানি ও নির্মাণ নিষিদ্ধ  করেছিল এবং বিদ্যমান বৈদ্যুতিক রিকশাগুলিকে রাস্তা থেকে সরিয়ে দেওয়ার সিদ্ধান্ত নেওয়া হয়েছিল।

### ভারত
বৈদ্যুতিক রিকশা ভারতের জনগণের জীবিকা পালনে গুরুত্বপূর্ণ ভূমিকা প্রদান করে। কম দাম ও উচ্চ দক্ষতার জন্য তারা ভারতের রাস্তায় গ্রহণযোগ্য। বৈদ্যুতিক রিকশার সংখ্যা ক্রমশ বৃদ্ধি পাচ্ছে এবং দিল্লিসহ ভারতের অন্যান্য জায়গায় এটি বহুল ব্যবহৃত হচ্ছে।

প্রথমদিকে, বৈদ্যুতিক রিকশা ভারতের কোনো কেন্দ্রীয় আইন দ্বারা নিয়ন্ত্রিত ছিল না। কিন্তু ৩১ জুলাই ২০১৪-এ নিরাপত্তার জন্য পাবলিক ইন্টারেস্ট লিটিগেশনের (পিআইএল) মাধ্যমে দিল্লি উচ্চ আদালত রাজধানী দিল্লিতে বৈদ্যুতিক রিকশা নিষিদ্ধ করেছিল। দিল্লিতে বৈদ্যুতিক রিকশা নিয়ন্ত্রণের জন্য আয়োজিত এক মিছিলে তৎকালীন পরিবহন মন্ত্রী নিতিন গডকরি বলেছিলেন যে দিল্লির পৌরসংস্থাসমূহ কেবল ₹১০০ পারিশ্রমিকের দ্বারা বৈদ্যুতিক রিকশাদের নিয়ন্ত্রিত করতে পারত। রেজিস্ট্রেশনের পর পৌরসংস্থাসমূহ চালকদের জন্য পরিচয় কার্ড দিত যাতে করে তারা সহজে আয় করতে পারত। এই নীতি চালু হলে পৌরসংস্থা ও ট্রাফিক পুলিশ নীতি লঙ্ঘনের জন্য জরিমান্র পরিমাণ নির্দিষ্ট করত। কিন্তু এই নীতিকে কখনও বাস্তবায়িত করা হয়নি। ত্রিপুরার মতো কিছু রাজ্য পৌর বাই-ল বা রাজ্য আইনের দ্বারা বৈদ্যুতিক রিকশাদের নিয়ন্ত্রিত করেছিল। মার্চ ২০১৫-এ ভারতীয় সংসদ *মোটর গাড়ি (সংশোধনী) আইন, ২০১৫* পাস করেছিল, যার ফলে বৈদ্যুতিক রিকশা আইনসম্মত হয়েছিল।

## আরও দেখুন
* অটোরিকশা
* রিকশা
* সাইকেল রিকশা

## টীকা

## তথ্যসূত্র

## আরও পড়ুন

*Shacket, Sheldon R. The Complete Book of Electric Vehicles. Northbrook, IL: Domus Books, 1979.
*Whitener, Barbara. The Electric Car Book. Louisville, KY: Love Street Books, 1981.
*Govt stops sale of e-rickshaws - Indian Express
*Delhi Auto Expo: India chases electric mobility dream
*How electric automobile is made - material, manufacture, making, history, used, parts, components, steps, product
* 

## বহিঃসংযোগ

বিষয়শ্রেণী:রিকশা
বিষয়শ্রেণী:বৈদ্যুতিক যানবাহন
বিষয়শ্রেণী:তিন চাকার মোটরযান
বিষয়শ্রেণী:ক্ষুদ্রগতিশীলতা
বোলৎসমান সমীকরণ

**বোলৎসমান সমীকরণ** (ইংরেজি ভাষায়: Boltzmann equation) অস্ট্রীয় পদার্থবিজ্ঞানী লুডভিগ বোলৎসমান প্রণীত একটি সমীকরণ যা তরলের মধ্যে অবস্থিত একটি কণার পরিসাংখ্যিক বণ্টন ব্যাখ্যা করে। সমীকরণটির অন্য নাম *বোলৎসমান সঞ্চালন সমীকরণ* বা ট্রান্সপোর্ট সমীকরণ। এটি সাম্যাবস্থাহীন পরিসাংখ্যিক গতিবিদ্যার সবচেয়ে গুরুত্বপূর্ণ সমীকরণগুলোর একটি। সাম্যাবস্থাহীন পরিসাংখ্যিক গতিবিদ্যা এমন সব ব্যবস্থা নিয়ে আলোচনা করে যারা তাপগতীয় সাম্যাবস্থা থেকে দূরে আছে, উদাহরণস্বরূপ, যখন একটি তাপমাত্রা ঢাল বা তড়িৎ ক্ষেত্র প্রয়োগ করা হয় তখন ব্যবস্থা আর সাম্যাবস্থায় থাকে না। একটি তরলের মধ্য দিয়ে কীভাবে তাপ, আধান বা এ ধরনের অন্যান্য ভৌত রাশি সঞ্চালিত হয় তা ব্যাখ্যা করা যায় বোলৎসমান সমীকরণের মাধ্যমে। এই সঞ্চালন ব্যাখ্যা করতে পারলে তরলের মধ্যে তড়িৎ পরিবাহিতা, হল পরিবাহিতা, সান্দ্রতা এবং তাপীয় পরিবাহিতা-র মত সঞ্চালন ক্রিয়াগুলো বোঝা যায়। সমীকরণটি প্রণয়নের ১৪০ বছর পর ২০১০ সালে এর একটি বৈশ্বিক সমাধান বের করতে সক্ষম হন বিজ্ঞানীরা।

একটি স্থূল উদাহরণ দিয়ে এটি ব্যাখ্যা করা যায়। ধরা যাক একটি বদ্ধ বাক্সে দুটি কুঠুরী আছে এবং কুঠুরী দুটি একটি ছিদ্র দিয়ে সংযুক্ত। একটি কুঠুরীতে সাদা রঙের পাউডার এবং অন্যটিতে কালো রঙের পাউডার আছে, ছিদ্রটি বন্ধ। এবার ছিদ্রটি খুলে দিয়ে বাক্সটি ঝাকাতে শুরু করলে দুই কুঠুরীর পাউডার মিশতে শুরু করবে। অনেকক্ষণ ঝাকানোর পর দেখা যাবে সব পাউডার মিশে গেছে এবং তাদের রঙ হয়ে গেছে ধূসর। এই প্রক্রিয়াটি কিন্তু খুবই বিশৃঙ্খল ছিল, আমরা শুরুতে প্রতিটি পাউডার কণার বেগ বা অবস্থান নিয়ে একেবারেই মাথা ঘামাইনি, কোন সূচন দশা ঠিক করে দেইনি। এবং যদি একটি-দুটো কণার ক্ষেত্রে তেমনটি করতাম তাতেও পরিস্থিতির তেমন কোন পরিবর্তন ঘটত না। কিন্তু এই কণাগুলোকে আবার আলাদা করা প্রায় অসম্ভব, বা খুবই অসম্ভাব্য। পরিসংখ্যানের সূত্রমতে অসীমকাল ঝাঁকাতে থাকলে একবার না একবার সাদা-কালো পাউডার কণাগুলোকে পৃথক পৃথক কুঠুরীতে ফিরিয়ে আনা সম্ভব, কিন্তু সাধারণ অর্থে সম্ভাবনা খুবই কম।

## সমীকরণ
বোলৎসমান সমীকরণ সময়ের সাথে সাথে একটি বণ্টন (আসলে *ঘনত্ব*) অপেক্ষকের বিবর্তন নির্দেশ করে।

:
\frac{\partial f}{\partial t}
+ \frac{\partial f}{\partial \mathbf{x}} \cdot \frac{\mathbf{p}}{m}
+ \frac{\partial f}{\partial \mathbf{p}} \cdot \mathbf{F}
= \left. \frac{\partial f}{\partial t} \right|_{\mathrm{coll}}.


## তথ্যসূত্র


বিষয়শ্রেণী:সমীকরণ
বিষয়শ্রেণী:পরিসাংখ্যিক গতিবিদ্যা
বিষয়শ্রেণী:লুডভিগ বোলৎসমান
বিষয়শ্রেণী:আংশিক অন্তরক সমীকরণ
বিষয়শ্রেণী:পরিসংখ্যানিক বলবিজ্ঞান
বিষয়শ্রেণী:পরিবহন ঘটনা
বিষয়শ্রেণী:পদার্থবিজ্ঞানের সমীকরণ
বিষয়শ্রেণী:তাপগতিবিদ্যার সমীকরণ
যাঁতি

**যাঁতি** বা **জাঁতি** এক প্রকার সরল যন্ত্র, সাধারণত সুপারি কাটার কাজে ব্যবহৃত হয়। বাংলাদেশ, ভারত, পাকিস্তানসহ এশিয়ার বিভিন্ন দেশে এর প্রচলন দেখা যায়। বাংলাদেশে এলাকাভেদে এর বিভিন্ন নাম প্রচলিত, যেমন: সিলেট অঞ্চলে এর নাম *ছুৎরা* (সুত্‌রা), ঢাকায় এর নাম *স্রোতা* বা *শ্রোতা*,  বরিশালে এর নাম সর্তা (ছরতা), চাটগাঁইয়া ভাষায় এর নাম সোরোতা। যান্ত্রিক কার্যক্রমের বিচারে যাঁতি অনেকটা কাপড় কাটার কাচির মতো কাজ করে। এর দুটো অংশ থাকে, একটি অংশ ধারালো, এবং অপর অংশটি ভোঁতা। সাধারণত ধারালো অংশটি উপরে থাকে, আর ভোঁতা অংশটি নিচে। উভয় অংশই একেবারে প্রান্তে একটি ছোট লোহার পেরেক-জাতীয় গঁজাল দিয়ে আটকানো থাকে। যে প্রান্তে অংশদ্বয় আটকানো থাকে, তার অন্য প্রান্তে সাধারণত হাত বসানোর উপযোগী করে গোলাকৃতি হাতল থাকে। সুপারি বা এজাতীয় বস্তু উভয় অংশের মাঝখানে রেখে হাতলে চাপ প্রয়োগ করা হয় এবং ধারালো অংশটি ঐ বস্তুকে কেটে ফেলে। অভিজ্ঞতার ভিত্তিতে ব্যক্তিবিশেষে এই কাটার ধরনে পার্থক্য হয়। কেউ কেউ বস্তুকে খুব ছোট করে কাটতে পারেন, কেউ যাঁতি ব্যবহারে দক্ষ নন। যাঁতি সাধারণত লোহা দিয়ে তৈরি হয়, এছাড়া পিতল দিয়েও যাঁতি তৈরি হতে দেখা যায়। ইদানীং সংকর ধাতুর যাঁতিও তৈরি হয়ে থাকে।

## তথ্যসূত্র

বিষয়শ্রেণী:বাংলাদেশের অস্ত্র
বিষয়শ্রেণী:বাংলাদেশের যন্ত্র
বিষয়শ্রেণী:এশিয়ার যন্ত্র
বিষয়শ্রেণী:যন্ত্র
সংশয়বাদ

**সংশয়বাদ** বা **সন্দেহবাদ** হলো এমন একটি মানসিক দৃষ্টিভঙ্গি, যেখানে কোনো দাবি বা তথ্যকে শুধুমাত্র বিশ্বাসের ভিত্তিতে মেনে নেওয়া হয় না, বরং তার সত্যতা নিয়ে প্রশ্ন তোলা হয়। উদাহরণস্বরূপ, যদি সরকার কোনো চলমান যুদ্ধ নিয়ে কিছু দাবি করে, তাহলে একজন সন্দেহবাদী সেগুলোকে সরাসরি সত্য বলে মেনে নেবেন না। তবে তারা পুরোপুরি অস্বীকারও করেন না। বরং তারা বলেন, দাবিটির পক্ষে যথেষ্ট প্রমাণ না পাওয়া পর্যন্ত বিশ্বাস স্থগিত রাখা উচিত। অর্থাৎ, না মানা, না অমানা – একটা নিরপেক্ষ অবস্থানে থাকা। এর মূল কারণ হলো, দাবিটির পক্ষে পর্যাপ্ত প্রমাণের অভাব। দর্শনের জ্ঞানতত্ত্বে (Epistemology) সন্দেহবাদ একটি গুরুত্বপূর্ণ বিষয়।

একটু সহজভাবে বললে, সন্দেহবাদ মানে হলো কোনো কিছু নিয়ে প্রশ্ন করার মনোভাব। এটা রাজনীতি, ধর্ম, বা কু-বিজ্ঞানের মতো যেকোনো ক্ষেত্রে প্রয়োগ করা যায়। কখনো এটা নির্দিষ্ট বিষয়ে সীমাবদ্ধ থাকতে পারে, যেমন নৈতিকতা, ঈশ্বরের অস্তিত্ব, বা অতিপ্রাকৃত বিষয় নিয়ে সন্দেহ। বিশেষজ্ঞরা সন্দেহবাদকে দুই ভাগে ভাগ করেন: "মধ্যপন্থী" এবং "চরম"। মধ্যপন্থী সন্দেহবাদীরা কোনো বিষয় মানার আগে জোরালো প্রমাণ চান। আর চরম সন্দেহবাদীরা কোনো সিদ্ধান্তই নিতে চান না, অনির্দিষ্টকাল পর্যন্ত প্রশ্ন করে যান।

দার্শনিক সন্দেহবাদ হলো এর একটি গভীর রূপ। এটি এমনকি সাধারণ জ্ঞানকেও প্রশ্ন করে। চরম দার্শনিক সন্দেহবাদ বলে, কোনো জ্ঞান বা যুক্তিসঙ্গত বিশ্বাস আদৌ সম্ভব নয়। মধ্যপন্থী রূপটি বলে, আমরা নিশ্চিতভাবে খুব কমই জানতে পারি, বিশেষ করে যেসব বিষয় পরীক্ষা-নিরীক্ষার মাধ্যমে বোঝা যায় না। যেমন, ঈশ্বর আছেন কি না, মানুষের স্বাধীন ইচ্ছা আছে কি না, বা মৃত্যুর পর জীবন আছে কি না। প্রাচীন দর্শনে সন্দেহবাদকে মানসিক শান্তির একটি পথ হিসেবে দেখা হতো।

সন্দেহবাদের জন্যই বিজ্ঞান ও দর্শনে অনেক অগ্রগতি হয়েছে। এটি অনেক সমাজিক আন্দোলনকেও উৎসাহ দিয়েছে। ধর্মীয় সন্দেহবাদ ধর্মের মৌলিক বিশ্বাস, যেমন অমরত্ব বা ঐশ্বরিক বাণী নিয়ে প্রশ্ন তোলে। বৈজ্ঞানিক সন্দেহবাদ যেকোনো বিশ্বাসের নির্ভরযোগ্যতা পরীক্ষা করতে বৈজ্ঞানিক পদ্ধতি ব্যবহারের পক্ষে কথা বলে।

সংক্ষেপে, সন্দেহবাদ মানে প্রমাণ ছাড়া কিছু না মানা, প্রশ্ন করা, এবং সত্যের খোঁজে নিরপেক্ষ থাকা।

## তথ্যসূত্র


## বহিঃসংযোগ
* ''স্কেপটিক'' - সংশয়বাদীদের পত্রিকা
* Committee for the Scientific Investigation of Claims of the Paranormal  - কেউ অতিলৌকিক কোন দাবী উত্থাপন করলে এই সংগঠন তা বৈজ্ঞানিক সংশয়বাদীর দৃষ্টিকোণ থেকে খতিয়ে দেখে এবং ভুল প্রমাণিত হলে সাধারণ মানুষকে জানায়।

বিষয়শ্রেণী:দর্শন
বিষয়শ্রেণী:বৈজ্ঞানিক পদ্ধতি
বিষয়শ্রেণী:সংশয়বাদ
বিষয়শ্রেণী:জ্ঞানতাত্ত্বিক মতবাদ
বিষয়শ্রেণী:দার্শনিক প্রণালীবিজ্ঞান
বিষয়শ্রেণী:দার্শনিক দর্শন ও ঐতিহ্য
বিষয়শ্রেণী:মনোভাব
সিদ্ধার্থ মুখার্জী

**সিদ্ধার্থ মুখার্জী** (জন্ম: ১৯৭০) হলেন একজন ভারতীয়-বংশোদ্ভূত বাঙালি মার্কিন চিকিৎসক ও গদ্যলেখক। ২০১০ সালে তার *দি এম্পারার অফ অল ম্যালাডিজ: আ বায়োগ্রাফি অফ ক্যান্সার* বইটি প্রকাশিত হয়। এই বইটির জন্য তাকে "জেনারেল নোটিফিকেশন" বিভাগে পুলিৎজার পুরস্কার দেওয়া হয়।

## প্রথম জীবন
সিদ্ধার্থ মুখার্জী ভারতের নতুন দিল্লিতে জন্মগ্রহণ করেন। তিনি দিল্লির সেন্ট কলম্বাস স্কুলে পড়াশোনা করেছিলেন। স্ট্যানফোর্ড ইউনিভার্সিটি থেকে বায়োলজিতে মেজর করার পর তিনি রোডস স্কলারশিপ নিয়ে অক্সফোর্ড বিশ্ববিদ্যালয়ে ভরতি হন। এখেন তিনি ইমিউনোলজিতে পিএইচ.ডি. করেন। স্নাতকস্তরের পড়াশোনা শেষ করে তিনি হার্ভার্ড মেডিক্যাল স্কুলে ভরতি হয়ে ইন্টার্নিস্ট হিসেবে প্রশিক্ষণ গ্রহণ করেন এবং ম্যাসাচুয়েটস জেনারেল হসপিটালে একটি অনকোলজি ফেলোশিপ পান।

## কর্মজীবন
সিদ্ধার্থ বর্তমানে নিউ ইয়র্ক সিটির কলম্বিয়া ইউনিভার্সিটিতে 'অ্যাসিস্ট্যান্ট প্রফেসর অফ মেডিসিন' পদে কর্মরত। তাছাড়া তিনি কলম্বিয়া ইউনিভার্সিটি মেডিক্যাল সেন্টারের একজন 'স্টাফ ক্যানসার ফিজিশিয়ান'।

২০১০ সালে "সিমোন অ্যান্ড শাস্টার" তার *দ্য এম্পারার অফ ম্যালাডিজ: আ বায়োগ্রাফি অফ ক্যান্সার* বইটি প্রকাশ করে। এই বইটিতে প্রাচীন মিশর থেকে আধুনিকতম কেমোথেরাপি ও টার্গেটেড থেরাপি পর্যন্ত মানুষের ক্যান্সার রোগনির্ণয় ও চিকিৎসার বিবর্তনের ইতিহাস বিধৃত হয়েছে। *দি ওপরাহ্‌ ম্যাগাজিন* বইটিকে "টপ ১০ বুকস অফ ২০১০" তালিকাভুক্ত করে। তাছাড়া বইটি *নিউ ইয়র্ক টাইমস*-এর "দ্য ১০ বেস্ট বুকস অফ ২০১০" এবং *টাইম* ম্যাগাজিনের "টপ ১০ ননফিকশন বুকস" তালিকারও অন্তর্ভুক্ত হয়। ২০১১ সালে বইটি ন্যাশনাল বুক ক্রিটিকস সার্কল অ্যাওয়ার্ড-এ ফাইনালিস্ট হিসেবে মনোনীতও হয়। ১৮ এপ্রিল, বইটি মার্কিন যুক্তরাষ্ট্রের সবচেয়ে সম্মানজনক পুলিৎজার পুরস্কার (জেনারেল নোটিফিকেশন বিভাগে) লাভ করে।

২০১১ সালে *টাইম* ম্যাগাজিন ড. মুখার্জীকে পত্রিকার "১০০ মোস্ট ইনফ্লুয়েন্সিয়াল পিপল" তালিকায় অন্যান্য শিল্পী, বিজ্ঞানী ও রাজনীতিবিদদের সঙ্গে অন্তর্ভুক্ত করে।

## ব্যক্তিগত জীবন
ড. মুখার্জী নিউ ইয়র্কে বাস করেন। তিনি শিল্পী সারাহ জে-কে বিবাহ করেছেন। তাদের লীলা ও আর্যা নামে দুই কন্যা রয়েছে।

## পাদটীকা

## বহিঃসংযোগ
* Siddhartha Mukherjee Official Website

বিষয়শ্রেণী:১৯৭০-এ জন্ম
বিষয়শ্রেণী:বাঙালি লেখক
বিষয়শ্রেণী:ভারতীয় বিজ্ঞান লেখক
বিষয়শ্রেণী:মেডিক্যাল লেখক
বিষয়শ্রেণী:জীবিত ব্যক্তি
বিষয়শ্রেণী:জেনারেল ননফিকশন বিভাগে পুলিৎজার পুরস্কার বিজয়ী
বিষয়শ্রেণী:বাঙালি বংশোদ্ভূত মার্কিন ব্যক্তি
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
বিষয়শ্রেণী:বাঙালি বিজ্ঞানী
বিষয়শ্রেণী:হার্ভার্ড মেডিক্যাল স্কুলের প্রাক্তন শিক্ষার্থী
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:ভারতীয় চিকিৎসাবিজ্ঞান লেখক
বিষয়শ্রেণী:ভারতীয় চিকিৎসাবৈজ্ঞানিক গবেষক
বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চিকিৎসায় পদ্মশ্রী প্রাপক
বিষয়শ্রেণী:২১শ শতাব্দীর ভারতীয় অ-কল্পকাহিনী লেখক
বিষয়শ্রেণী:দিল্লির চিকিৎসক
বিষয়শ্রেণী:২১শ শতাব্দীর ভারতীয় চিকিৎসক
বিষয়শ্রেণী:ক্যান্সার গবেষক
বিষয়শ্রেণী:চিকিৎসক-বিজ্ঞানী
বিষয়শ্রেণী:ন্যাশনাল একাডেমি অফ মেডিসিনের সদস্য
বিষয়শ্রেণী:ভারতীয় ক্যান্সার বিশেষজ্ঞ
বিষয়শ্রেণী:ভারতীয় বংশোদ্ভূত মার্কিন লেখক
বিষয়শ্রেণী:মার্কিন ক্যান্সার বিশেষজ্ঞ
বিষয়শ্রেণী:মার্কিন পুরুষ অ-কল্পকাহিনী লেখক
বিষয়শ্রেণী:ম্যাগডালেন কলেজ, অক্সফোর্ডের প্রাক্তন শিক্ষার্থী
বিষয়শ্রেণী:হার্ভার্ড মেডিকেল স্কুলের শিক্ষক
বিষয়শ্রেণী:২১শ শতাব্দীর মার্কিন পুরুষ লেখক
জোড়াবাগান বিধানসভা কেন্দ্র

**জোড়াবাগান বিধানসভা কেন্দ্র** ভারতের পশ্চিমবঙ্গ রাজ্যের কলকাতা জেলার একটি অধুনালুপ্ত বিধানসভা কেন্দ্র।

সীমানা পুনর্নির্ধারণ কমিশনের নির্দেশ অনুসারে, জোড়াবাগান বিধানসভা কেন্দ্রটি ২০১১ সালে অবলুপ্ত হয়েছে।
 
এই বিধানসভা কেন্দ্রটি কলকাতা উত্তর পশ্চিম লোকসভা কেন্দ্রের অন্তর্গত ছিল।

## ফলাফল
### ১৯৭৭-২০০৯
২০০৬ সালের বিধানসভা নির্বাচনে ১৪২ নং জোড়াবাগান বিধানসভা কেন্দ্র থেকে সিপিআই (এম)-এর পরিমল বিশ্বাস নিকটতম প্রতিদ্বন্দ্বী তৃণমূল কংগ্রেসের সঞ্জয় বক্সিকে পরাজিত করেন। ২০০৪ সালে উপনির্বাচনে সিপিআই (এম)-এর পরিমল বিশ্বাস জাতীয় কংগ্রেসের রাজেশ কুমার সিনহাকে পরাজিত করে এই আসন থেকে নির্বাচিত হন। উপনির্বাচন হয়েছিল এখানকার স্থানীয় বিধায়ক সুধাংশু শীল লোকসভায় নির্বাচিত হয়ে চলে যাওয়ার জন্য। ২০০১ সালে সিপিআই (এম)-এর সুধাংশু শীল তৃণমূল কংগ্রেসের সঞ্জয় বক্সিকে পরাজিত করেন। ১৯৯৬ সালে কংগ্রেসের সঞ্জয় বক্সি সিপিআই (এম)-এর সরলা মাহেশ্বরীকে পরাজিত করেছিলেন। কংগ্রেসের সুব্রত মুখোপাধ্যায় ১৯৯১ সালে বিজেপির শান্তিলাল জৈনকে ১৯৮৭ ও ১৯৮২ সালে সিপিআই (এম)-এর সরলা মাহেশ্বরীকে এখান থেকে পরাজিত করেছিলেন। ১৯৭৭ সালে জনতা পার্টির হরিপদ ভারতী এখান থেকে সিপিআই (এম)-এর হরপ্রসাদ চট্টোপাধ্যায়কে পরাজিত করেছিলেন।

### ১৯৫১-১৯৭২
জোড়াবাগান বিধানসভা কেন্দ্র থেকে ১৯৭২ সালে কংগ্রেসের ইলা রায়, ১৯৭১ ও ১৯৬৯ সালে কংগ্রেসের নেপালচন্দ্র রায়, ১৯৬৭ সালে কংগ্রেসের আর কে পোদ্দার, ১৯৬২ ও ১৯৫৭ সালে কংগ্রেসের নেপালচন্দ্র রায়, ১৯৫১ সালে স্বাধীন ভারতের প্রথম নির্বাচনে কংগ্রেসের রামলগন সিংহ জয়ী হন। 

## পাদটীকা

----

বিষয়শ্রেণী:পশ্চিমবঙ্গের বিলুপ্ত বিধানসভা কেন্দ্র
বিষয়শ্রেণী:কলকাতা জেলার রাজনীতি
ইন্সব্রুক বিশ্ববিদ্যালয়

**ইন্সব্রুক বিশ্ববিদ্যালয়** (; ) অস্ট্রিয়ার টিরোল প্রদেশের সবচেয়ে বড় বিদ্যাপিঠ। ১৬৬৯ সালে প্রতিষ্ঠিত এই বিশ্ববিদ্যালয়টি শিক্ষার্থী সংখ্যার দিক দিয়ে অস্ট্রিয়ায় বর্তমানে দ্বিতীয় বৃহত্তম, ভিয়েনা বিশ্ববিদ্যালয়ের পরেই। বর্তমানে এতে ১৫ টি অনুষদ এবং ৭৩ টি ইনস্টিটিউট আছে। ২০১০-১১ মৌসুমে *টাইমস হায়ার এডুকেশন* এর জরিপ অনুসারে ইন্সব্রুক পৃথিবীর ১৮৭ তম ভাল বিশ্ববিদ্যালয় এবং অস্ট্রিয়ার সর্বোত্তম বিশ্ববিদ্যালয়।

## অনুষদসমূহ
* ক্যাথলিক ধর্মতত্ত্ব
* আইন
* ব্যবসায় বাণিজ্য
* রাষ্ট্রবিজ্ঞান ও সমাজবিজ্ঞান
* অর্থনীতি ও পরিসংখ্যান
* শিক্ষা বিজ্ঞান (সাইকোথেরাপি)
* দর্শনের ইতিহাস
* দর্শন ও সংস্কৃতি বিজ্ঞান
* জীববিজ্ঞান
* রসায়ন ও ফার্মাকোলজি
* ভূগোল ও বায়ুমণ্ডলীয় বিজ্ঞান
* গণিত, কম্পিউটার বিজ্ঞান ও পদার্থবিজ্ঞান
* মনোবিজ্ঞান ও ক্রিড়াবিজ্ঞান
* স্থাপত্য
* পুরকৌশল

## ইন্সব্রুকের বিখ্যাত ব্যক্তিত্ব
### নোবেল বিজয়ী
* হান্স ফিশার - ১৯১৬-১৮ পর্যন্ত ইন্সব্রুকে শিক্ষকতা করেছেন। রসায়নে নোবেল পুরস্কার পান ১৯৩০ সালে।
* ভিক্টর ফ্রান্সিস হেস - ১৯৩১-৩৭ পর্যন্ত ইন্সব্রুকে ছিলেন। মহাজাগতিক রশ্মি আবিষ্কারের জন্য ১৯৩৬ সালে পদার্থবিজ্ঞানে নোবেল পুরস্কার লাভ করেন।
* ফ্রিৎস প্রেগল - ১৯১৩-১৬ পর্যন্ত ইন্সব্রুকের মেডিক্যাল রসায়ন বিভাগে অধ্যাপনা করেন। পরিমাণগত জৈব মাইক্রো-সংশ্লেষে অবদানের জন্য ১৯২৩ সালে রসায়নে নোবেল পুরস্কার পান।
* আডোলফ ভিন্ডাউস - ১৯১৬-১৮ পর্যন্ত মেডিক্যাল রসায়ন বিভাগে ছিলেন। স্টেরল নিয়ে গবেষণার জন্য১৯২৮ সালে রসায়নে নোবেল পুরস্কার অর্জন করেন।

## তথ্যসূত্র

বিষয়শ্রেণী:অস্ট্রিয়ার বিশ্ববিদ্যালয় ও কলেজ
রীতা ফারিয়া

**রীতা ফারিয়া পাওয়েল** (ডাকনাম: ফারিয়া ; জন্ম: ২৩ আগস্ট ১৯৪৩) ভারতীয় উপমহাদেশের প্রথম নারী হিসেবে ১৯৬৬ সালে মিস ওয়ার্ল্ড নির্বাচিত হয়েছিলেন। ঐ বছরের শুরুতেই *মিস বোম্বে* মুকুট জয় করার পাশাপাশি তিনি ইভ’স উইকলি’র *মিস ইণ্ডিয়া* প্রতিযোগিতায় বিজয়ী হন।

৪০ বছর পূর্বে মিস ওয়ার্ল্ড মুকুটধারী এবং মুম্বাইয়ে বেড়ে উঠা রীতা ঐ সময়ে বিশ্বব্যাপী অত্যন্ত জনপ্রিয় ও সুপরিচিত ভারতীয় হিসেবে পরিচিত ছিলেন। ঐশ্বরিয়া রাই যদিও একই মুকুট দখল করেছেন ১৯৯৪ সালে, তবুও ১৯৬০-এর দশকে তারচেয়েও অধিক জনপ্রিয় তারকা ছিলেন রীতা ফারিয়া।

## পড়াশোনা
গ্রান্ট মেডিক্যাল কলেজ এবং স্যার জে. জে. গ্রুপ অব হসপিটালে পড়াশোনা করে এম.বি.বি.এস ডিগ্রী অর্জন করেন রীতা ফারিয়া। পড়াশোনা চলাকালেই সহপাঠী বন্ধুদের উৎসাহে মিস বোম্বে প্রতিযোগিতায় নাম লেখান তিনি।

## মিস ওয়ার্ল্ড বিজয়ের পূর্বে
মেডিক্যালের ছাত্রী রীতা ফারিয়া মিস বোম্বে প্রতিযোগিতায় প্রবেশ করেন কোনরূপ চিন্তা-ভাবনা না করেই। জয়ের সম্ভাবনার কথা বিচার-বিবেচনায় না এনে শুধুমাত্র বন্ধুদের উৎসাহে ও সাহসের উপর নির্ভর করে সুইমস্যুট পরিধান এবং মিষ্ট হাসির মাধ্যেম *মিস বোম্বে* খেতাব জয় করেন। শুধু এই জয়ই নয়, ভারতের পক্ষ থেকে তাকে মিস ওয়ার্ল্ড প্রতিযোগিতায় প্রতিনিধি হিসেবে প্রেরণ করা হয়। রীতা ঠাণ্ডা মাথায়, শান্ত চিত্তে এবং উচ্চস্তরের শৈল্পিক বাক-ভঙ্গীমা প্রয়োগের মাধ্যমে সকলের মন জয় করেন। চূড়ান্ত প্রতিযোগিতায় রীতা বিচারকমণ্ডলী হিসেবে উপস্থিত সকলকে তার সহজাত সৌন্দর্য্য, গুরুত্ব, সর্বোপরি স্বীয় বুদ্ধিমত্তা প্রয়োগের মাধ্যমে বিমোহিত করেন। তিনি একে-একে যুগোস্লাভিয়ার নিকিকা ম্যারিনোভিক (১ম রানার-আপ), গ্রীসের এফি ফনটিনি প্লাম্বি (২য় রানার-আপ), ব্রাজিলের মার্লুচ্চি ম্যানভেইলার রোচা (৩য় রানার-আপ)-কে পিছনে ফেলে অসাধারণ সাফল্য হিসেবে মিস ওয়ার্ল্ড খেতাব জয় করেন।

## বিজয় পরবর্তী
মিস ওয়ার্ল্ড জয়ের এক বছর পর রীতা মডেলিং এবং চলচ্চিত্রে অংশগ্রহণের প্রস্তাব প্রত্যাখ্যান করেন। ভবিষ্যত পরিকল্পনা বাস্তবায়নের লক্ষ্যে চিকিৎসাশাস্ত্রে মনোনিবেশ ঘটান রীতা। ১৯৯৮ সালে ফেমিনা মিস ইণ্ডিয়া প্রতিযোগিতায় বিচারকমণ্ডলীর একজন ছিলেন তিনি। এছাড়াও, মিস ওয়ার্ল্ড প্রতিযোগিতায় কয়েকটি পর্বে বিচারক হিসেবে দায়িত্ব পালন করেছিলেন তিনি।

## ব্যক্তিগত জীবন
এন্ডিওক্রাইনোলোজিস্ট ডেভিড পাওয়েলের সঙ্গে সংসারধর্ম পালন করার জন্যে ডাঃ রীতা ফারিয়া পাওয়েল নামে বর্তমানে আয়ারল্যান্ডের রাজধানী ডাবলিনে বসবাস করছেন তিনি। তাদের বিয়ে হয় ১৯৭১ সালে। বিয়ের পর ফারিয়া তার স্বামীর পদবী বা শেষ নাম ধারণ করেন। পাওয়েল দম্পত্তির ঘরে ২ সন্তান এবং ৫ নাতি-নাতনী রয়েছে।

## আরো দেখুন
* মিস ওয়ার্ল্ড
* ঐশ্বরিয়া রাই
* আইভিয়ান সার্কোজ

## তথ্যসূত্র

## বহিঃসংযোগ
* রীতা ফারিয়া
* রেডিফ.কমে রীতা ফারিয়া
* পেজিয়েন্টোপোলিশ.কমে রীতা ফারিয়া
* মিসওয়ার্ল্ড.কমে রীতা ফারিয়া

বিষয়শ্রেণী:জীবিত ব্যক্তি
বিষয়শ্রেণী:মিস ওয়ার্ল্ড বিজয়ী
বিষয়শ্রেণী:আয়ারল্যান্ডে ভারতীয় অভিবাসী
বিষয়শ্রেণী:ভারতীয় সুন্দরী প্রতিযোগিতা বিজয়ী
বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গোয়ার নারী মডেল
বিষয়শ্রেণী:ফেমিনা মিস ইন্ডিয়া বিজয়ী
বিষয়শ্রেণী:১৯৪৩-এ জন্ম
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:২০শ শতাব্দীর ভারতীয় চিকিৎসক
বিষয়শ্রেণী:কিংস কলেজ লন্ডনের প্রাক্তন শিক্ষার্থী
বিষয়শ্রেণী:২০শ শতাব্দীর নারী চিকিৎসক
বিষয়শ্রেণী:কোঙ্কণী ব্যক্তি
বিষয়শ্রেণী:মুম্বইয়ের চিকিৎসক
বিষয়শ্রেণী:২০শ শতাব্দীর ভারতীয় নারী চিকিৎসক
পটুয়াখালী সরকারি পলিটেকনিক ইনস্টিটিউট

**পটুয়াখালী পলিটেকনিক ইনস্টিটিউট** (****) বাংলাদেশের একটি পুরাতন ও বৃহত্তম পলিটেকনিক ইনস্টিটিউট। 

## ইতিহাস
এটি ১৯৮৯ সালে প্রতিষ্ঠিত হয়। অত্র প্রতিষ্ঠানে চার বছর মেয়াদী ৫টি বিভাগ রয়েছে।

## অবস্থান
*পটুয়াখালী পলিটেকনিক ইনস্টিটিউট পটুয়াখালী জেলার পটুয়াখালী সদর উপজেলার আরামবাগে অবস্থিত।*

## ক্যাম্পাস
মূল ক্যাম্পাসে একটি চারতলা ভবন, একটি ওয়ার্কসপ ভবন এবং একটি তিনতলা কম্পিউটার ভবন রয়েছে। এছাড়াও অফিস, লাইব্রেরী, এবং ল্যাবরেটরী এবং একটি ২০০ ধারণ ক্ষমতা সম্পন্ন অডিটোরিয়াম রয়েছে এবং মূল ভবনের উত্তর পাশে রয়েছে মসজিদ সংলগ্ন শহীদ মিনার। এছাড়াও ক্যাম্পাসে রয়েছে একটি খেলার মাঠ ।

## টেকনোলজি
একাডেমিক টেকনোলজি সমূহের মধ্যে রয়েছে
# কম্পিউটার বিভাগ 
# সিভিল বিভাগ
# ইলেকট্রনিক্স বিভাগ
# আরএসি বিভাগ
# ইলেকট্রিক্যাল বিভাগ

## আবাসিক হল

ছাত্রদের জন্য একটি এবং ছাত্রীদের জন্য একটি আবাসিক হল রয়েছে। ছাত্রীদের আবাসিক হল খোলা থাকলেও ছাত্রদের আবাসিক হল অনেক বছর ধরে বন্ধ আছে।

হযরত ইয়ার উদ্দিন খলিফা হল [ছেলে]

বেগম রোকেয়া হল [মেয়ে]

## তথ্যসূত্র

বিষয়শ্রেণী:পটুয়াখালী জেলার বিশ্ববিদ্যালয় ও মহাবিদ্যালয়
বিষয়শ্রেণী:১৯৮৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বরিশাল বিভাগের পলিটেকনিক ইনস্টিটিউট

বিষয়শ্রেণী:বাংলাদেশের সরকারি পলিটেকনিক ইনস্টিটিউট
বিষয়শ্রেণী:১৯৮৯-এ বাংলাদেশে প্রতিষ্ঠিত
উজ্জ্বলতা অপেক্ষক (জ্যোতির্বিজ্ঞান)

থাম্ব|সিআইই ১৯৫১ স্কটিপিক উজ্জ্বলতা অপেক্ষক
জ্যোতির্বিজ্ঞানে **উজ্জ্বলতা অপেক্ষক** প্রতি একক উজ্জ্বলতা ব্যবধানে তারা বা ছায়াপথের সংখ্যা প্রদাণ করে। ছায়াপথের জন্য যে অপেক্ষকটি ব্যবহৃত হয় তার নাম শেখটার উজ্জ্বলতা অপেক্ষক।

## শেখটার উজ্জ্বলতা অপেক্ষক
১৯৭৪ সালে একটি বিখ্যাত গবেষণাপত্রে মার্কিন জ্যোতির্বিজ্ঞানী উইলিয়াম এইচ প্রেস এবং পল এল শেখটার এই অপেক্ষকটি প্রকাশ করেন। উজ্জ্বল ছায়াপথের তুলনায় ছোট এবং অনুজ্জ্বল ছায়াপথের সংখ্যা অনেক বেশি। L এবং \Delta L উজ্জ্বলতা ব্যবধানের মাঝে প্রতি ঘন মেগা পারসেকে কতটি ছায়াপথ আছে তা প্রকাশ করার জন্য শেখটার অপেক্ষক ব্যবহৃত হয়। এই ব্যবধিতে ছায়াপথের সংখ্যা নিম্নোক্ত সমীকরণের মাধ্যমে প্রকাশ করা যায়,

: \Phi (L) \Delta L = n_{\star} \left(\frac{L}{L_{\star}}\right) exp \left(-\frac{L}{L_{\star}}\right)^{\alpha} \frac{\Delta L}{L_{\star}}

এই সমীকরণ অনুসারে L_{\star} এর চেয়ে বেশি উজ্জ্বলতার ছায়াপথের সংখ্যা কম। লেখচিত্রে দেখা যায়, এই উজ্জ্বলতার পর ছায়াপথের সংখ্যা দ্রুত কমে যেতে শুরু করে, অথচ এর আগে সংখ্যাটি প্রায় ধ্রুবক থাকে। সুতরাং L_{\star} হচ্ছে একটি বৈশিষ্ট্যমূলক উজ্জ্বলতা যা বেশি এবং কম সংখ্যাক ছায়াপথের মধ্যে একটি দেয়াল হিসেবে কাজ করে। জ্যোতির্বিজ্ঞানীরা ধরে নেন, কোন ছায়াপথের উজ্জ্বলতা যদি L_{\star} এর ১০ ভাগের ১ ভাগের চেয়ে বেশি হয় তাহলেই তাকে উজ্জ্বল ছায়াপথ বলা হবে, আর যদি এর চেয়ে কম হয় তাহলে তাকে বলা হবে অনুজ্জ্বল বা বামন ছায়াপথ। আধুনিক গণনামতে বর্তমানে এই L_{\star} এর গাণিতিক মান হচ্ছে প্রায় 9 \times 10^9 \times h^{-2} L_{\odot} যাকে পরম মানে প্রকাশ করলে দাঁড়ায় প্রায় - 19.7 + 5\ log h. এখানে h আসে হাবল ধ্রুবক থেকে, হাবল ধ্রুবকের ১০০ ভাগের এক ভাগকেই h বলা হয়। এই মানটি মহাবিশ্ব কি হারে প্রসারিত হচ্ছে তা নির্দেশ করে। h এর মান ০.৭ ধরে নিলে শেখটার অপেক্ষকে বৈশিষ্ট্যমূলক উজ্জ্বলতার মান গিয়ে দাঁড়ায়:
: L_{\star} \approx 2 \times ao^{10} L_{\odot}

L_{\star} এর চেয়ে কম উজ্জ্বলতায় আসলে প্রতি একক উজ্জ্বলতা ব্যবধানে ছায়াপথের সংখ্যা প্রায় ধ্রুবক।

শেখটার অপেক্ষকে আরও দুটি রাশি আছে যাদের মান পর্যবেক্ষণের মাধ্যমে ক্যালিব্রেশন করতে হয়। রাশি দুটি হচ্ছে, n_{\star} (বলা যায়, প্রতি ঘন মেগা পারসেকে উজ্জ্বল ছায়াপথের সংখ্যা) এবং \alpha (শেখটার অপেক্ষক দিয়ে আঁকা লেখচিত্রে রেখাটির অনুজ্জ্বল প্রান্তের ঢাল)। এক্ষেত্রে অবশ্য অপেক্ষকটি একটু অতিরঞ্জিত করে ফেলে। শেখটার অপেক্ষকের লেখচিত্র বলে একেবারে কম উজ্জ্বলতার দিকে ছায়াপথের সংখ্যা অনেক বাড়া উচিত। কিন্তু বাস্তবে দেখা যায়, অধিকাংশ ছায়াপথের উজ্জ্বলতা থাকে L_{\star} এর কাছাকাছি। বর্তমানে শেষোক্ত দুটি রাশির যে মান ধরা হয় তা হচ্ছে:

: n_{\star} = 0.02 h^3 Mpc^{-3}
: \alpha = - 0.7

তবে অবশ্যই এই মান দুটি ধ্রুব নয় এবং এ নিয়ে আরও গবেষণা চলছে।

উল্লেখ্য, শেখটার অপেক্ষককে সমাকলন করলে মহাবিশ্বের সামগ্রিক ছায়াপথ ঘনত্ব বের করা যায়। সমাকলনের মানটি এমন দাঁড়ায়:

: \rho_{B_J} = \int_0^{\infty} \Phi (L) L dL = n_{\star} L_{\star} \Gamma (\alpha+2) \approx 2 \times 10^8 h L_{\odot} Mpc^{-3}

## তথ্যসূত্র

বিষয়শ্রেণী:আলোকমিতি
বিষয়শ্রেণী:নাক্ষত্রিক জ্যোতির্বিজ্ঞান
বিষয়শ্রেণী:ছায়াপথ
রবীন্দ্রনাথ ঠাকুরের সৃষ্টি-নির্ভর চলচ্চিত্রগুলির তালিকা

**[[রবীন্দ্রনাথ ঠাকুর]]** রচিত কবিতা, গল্প, উপন্যাস ও নাটক অবলম্বনে যে সব পূর্ণ দৈর্ঘ্যের চলচ্চিত্র এবং রবীন্দ্রনাথ-সংক্রান্ত অন্যান্য চলচ্চিত্রগুলির তালিকা এই পৃষ্ঠায় দেওয়া হল।
## ব্রিটিশ ভারতে নির্মিত

## ভারতীয় প্রজাতন্ত্রে নির্মিত

## গণপ্রজাতন্ত্রী বাংলাদেশে নির্মিত

## পাদটীকা

বিষয়শ্রেণী:রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র
বিষয়শ্রেণী:চলচ্চিত্রের তালিকা
পল শেখটার

thumb|পল শেখটার
**পল শেখটার** (ইংরেজি ভাষায়: Paul L. Schechter) একজন মার্কিন জ্যোতিঃপদার্থবিজ্ঞানী। তিনি বর্তমানে ম্যাসাচুসেটস ইনস্টিটিউট অফ টেকনোলজি-তে *উইলিয়াম এ এম বার্ডেন অধ্যাপক* হিসেবে শিক্ষকতা করছেন। তিনি আরেক মার্কিন জ্যোতির্বিজ্ঞানী উইলিয়াম এইচ প্রেস-এর সাথে মিলে বহিঃছায়াপথীয় জ্যোতির্বিজ্ঞানের বিখ্যাত শেখটার উজ্জ্বলতা অপেক্ষক প্রদাণের জন্য বিখ্যাত। ১৯৭৪ সালে এই দুজন বিজ্ঞানী একটি গবেষণাপত্রে এই অপেক্ষক প্রকাশ করেন যা প্রতি ঘন মেগাপারসেক আয়তনে একটি নির্দিষ্ট উজ্জ্বলতা ব্যবধানের ছায়াপথের সংখ্যা গণনা করে।

তিনি ১৯৬৮ সালে কর্নেল ইউনিভার্সিটি থেকে স্নাতক পর্যায়ের পড়াশোনা সম্পন্ন করেন। ১৯৭৫ সালে পিএইচডি ডিগ্রি লাভ করেন ক্যালটেক থেকে। ১৯৮৮ সাল থেকে তিনি এমআইটি-তে অধ্যাপনা করছেন। এমআইটি-র আগে ইউনিভার্সিটি অফ অ্যারিজোনার ইনস্টিটিউট অফ অ্যাডভান্সড স্টাডি, হার্ভার্ড ইউনিভার্সিটি এবং কার্নেগি মানমন্দিরের পিক ন্যাশনাল অবজারভেটরিতে কাজ করেছেন।

অধ্যাপক শেখটারের গবেষণার মূল বিষয় ছায়াপথ, ছায়াপথ স্তবক এবং ছায়াপথ স্তবকে গুপ্ত পদার্থ বণ্টন। অনেক বছর ধরেই তিনি ভূপৃষ্ঠের বিভিন্ন দুরবিন এবং হাবল মহাকাশ দুরবিন ব্যবহার করে ছায়াপথ এবং ছায়াপথ স্তবক পর্যবেক্ষণ করে যাচ্ছেন। পর্যবেক্ষণের জন্য তিনি অনেক সময়ই মহাকর্ষীয় লেন্সিং প্রক্রিয়া কাজে লাগান।

## তথ্যসূত্র

বিষয়শ্রেণী:মার্কিন জ্যোতিঃপদার্থবিজ্ঞানী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:১৯৪৮-এ জন্ম
বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:ম্যাসাচুসেটস ইনস্টিটিউট অব টেকনোলজি স্কুল অব সায়েন্সের শিক্ষক
বামন ছায়াপথ

[thumb|right|300px|আমাদের [আকাশগঙ্গা|আকাশগঙ্গা ছায়াপথের সাথে এই অনিয়মিত বামন ছায়াপথ দু'টি তথাকথিত ছায়াপথের স্থানীয় গ্রুপে অন্তর্ভুক্ত হয়।]]
**বামন ছায়াপথ** () বলতে কম উজ্জ্বলতার ছোট ছায়াপথ বোঝায়। এরাও বিভিন্ন ধরনের হতে পারে। যেমন: উপবৃত্তাকার, গোলকীয়, বা অনিয়মিত। অনিয়মিত বামনের একটি উদাহরণ হচ্ছে ম্যাজেলানীয় মেঘ। আর উপবৃত্তাকার বামনের উদাহরণ হচ্ছে এম৩২। স্থানীয় পুঞ্জের বাইরে এদেরকে শনাক্ত করা বেশ কঠিন, কারণ এরা ছোট এবং অনুজ্জ্বল। কিন্তু ধারণা করা হয় মহাবিশ্বের সর্বত্রই এদের সংখ্যা যথেষ্ট।

## তথ্যসূত্র


বিষয়শ্রেণী:ছায়াপথ
ভাল্টার বাডে

**ভাল্টার বাডে** () বিখ্যাত জার্মান জ্যোতির্বিজ্ঞানী যিনি ১৯৩১ সালে জার্মানি ছেড়ে মার্কিন যুক্তরাষ্ট্রে চলে গিয়েছিলেন। তিনিই প্রথম তারার দুটি পপুলেশন তথা পপুলেশন ১ এবং পপুলেশন ২ এর অস্তিত্ব আবিষ্কার করেন। দ্বিতীয় বিশ্বযুদ্ধের পুরোটা সময় তিনি মাউন্ট পালোমার মানমন্দিরে জ্যোতির্বিজ্ঞান গবেষণায় নিয়োজিত ছিলেন।

## আরও দেখুন
* বাডে জানালা

## তথ্যসূত্র

## বহিঃসংযোগ
* Bruce Medal page 
* Awarding of Bruce Medal
* Awarding of RAS gold medal

বিষয়শ্রেণী:১৮৯৩-এ জন্ম
বিষয়শ্রেণী:১৯৬০-এ মৃত্যু
বিষয়শ্রেণী:জার্মান জ্যোতির্বিজ্ঞানী
বিষয়শ্রেণী:জার্মান জ্যোতিঃপদার্থর্বিজ্ঞানী
বিষয়শ্রেণী:মার্কিন যুক্তরাষ্ট্রে জার্মান অভিবাসী
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:ব্রুস পদক বিজয়ী
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
পরশু স্তবক

**পরশু স্তবক** (ইংরেজি ভাষায়: Perseus cluster) পরশু মণ্ডলে অবস্থিত একটি ছায়াপথ স্তবক। এর পশ্চাদপসরণ বেগ প্রতি সেকেন্ডে ৫,৩৬৬ কিলোমিটার এবং ব্যস প্রায় ৮৬৩ আর্কমিনিট। এটি মহাবিশ্বের সর্ববৃহৎ কাঠামোগুলোর একটি।

## তথ্যসূত্র


## বহিঃসংযোগ
* 
* Astronomy picture of the day (APOD) talking about sound waves in Perseus, earlier APOD
* Fabian, A.C., et al. A deep Chandra observation of the Perseus cluster: shocks and ripples. Monthly Notices of the Royal Astronomical Society. Vol. 344 (2003): L43 (arXiv:astro-ph/0306036v2).

বিষয়শ্রেণী:ছায়াপথ স্তবক
বিষয়শ্রেণী:পরশু মণ্ডল
বিষয়শ্রেণী:এবেল বস্তু
বর্ণালীবীক্ষণিক লম্বন

**বর্ণালীবীক্ষণিক লম্বন** () তারার দূরত্ব পরিমাপের একটি পদ্ধতি। নাম এমন হলেও এর সাথে প্রকৃতপক্ষে লম্বনের কোন সম্পর্ক নেই। কোন তারার আপাত মান এবং বর্ণালী ধরন জানা থাকলে তা থেকে দূরত্ব বের করা সম্ভব। বোঝাই যাচ্ছে, এজন্য তারাটিকে এমন হতে হবে যাতে তার বর্ণালি ধরন নির্ণয় করা যায়। নিকটবর্তী তারাগুলোর বর্ণালি ধরনই কেবল বর্ণালীবীক্ষণের মাধ্যমে নির্ণয় করা সম্ভব। এজন্য এই পদ্ধতি আমাদের সূর্য থেকে আনুমানিক ১০ কিলোপারসেক দূরত্ব পর্যন্ত প্রয়োগ করা যায়।

প্রক্রিয়াটি বেশ সাধারণ। তারার বর্ণালি ধরন জানা থাকলে হের্ডসব্রং-রাসেল চিত্র থেকে তার পরম প্রভা বের করা যায়, আর প্রভা থেকে পাওয়া যায় পরম মান। পরম মান এবং আপাত মান থেকে দূরত্ব মাপাঙ্ক ব্যবহার করে দূরত্ব নির্ণয় করা যায়। সমীকরণ হচ্ছে:

* M = m + 5 - 5 Log(d) যেখানে:  d = \frac{1}{\pi}  এবং \pi হচ্ছে আর্কসেকেন্ডে লম্বন।

সমীকরণটিকে এভাবেও লেখা যায়:
* M = m + 5 + 5log (\pi)

প্রধান ধারার সব তারার জন্যই এটি দূরত্ব নির্ণয়ের খুব উপযোগী পদ্ধতি। কিন্তু দানবীয় তারাদের জন্য এটি খুব বেশি কার্যকরী নয়। কারণ লোহিত দানব সহ অন্যান্য দানবদের ক্ষেত্রে এইচআর চিত্র প্রায় উল্লম্ব হয়ে যায় এবং সেক্ষেত্রে উজ্জ্বলতা পরিমাপের অনিশ্চয়তা অনেক বেড়ে যায়।

আকাশগঙ্গার সমতল থেকে লম্বালম্বিভাবে উপরে বা নিচে তাকালে যেসব তারা দেখতে পাওয়া তাদের ক্ষেত্রে এই নিয়ম খুব উপযোগী। কারণ, ধূলিকণা কম থাকায় এসব তারার বর্ণালি ধরন সঠিকভাবে নির্ণয় করা যায়। এই তারাগুলোর দূরত্ব নির্ণয়ের পর একটি সমীকরণ ব্যবহার করে আকাশগঙ্গার এই অঞ্চলে তারার স্থানিক বিন্যাস বের করা যায়। স্থানিক বিন্যাসের এই সমীকরণটি হচ্ছে,

n(R,z,S) = n(0,,0,S) e^{-R/h_R(S)} e^{-|z|/h_z(S)}

যেখানে S বর্ণালী ধরন, h_R(S) স্কেল দৈর্ঘ্য এবং h_z(S) স্কেল উচ্চতা

বিষয়শ্রেণী:পর্যবেক্ষণমূলক জ্যোতির্বিজ্ঞান
বিষয়শ্রেণী:জ্যোতির্মিতি
মিনকভস্কি স্থান

**মিনকভস্কি স্থান** পদার্থবিজ্ঞানের একটি ধারণা, আইনস্টাইনের আপেক্ষিকতার বিশেষ তত্ত্ব যার মাধ্যমে ব্যাখ্যা করা হয়। জার্মান গণিতবিদ হেরমান মিনকভস্কির নামানুসারে এর নাম রাখা হয়েছে। নাম স্থান হলেও এতে স্থানের তিনটি মাত্রা এবং কালের একটি মাত্রাকে একত্রিত করা হয়। অর্থাৎ মিনকভস্কি স্থান একটি চতুর্মাত্রিক বিশ্বব্যবস্থা। গণিতের ভাষায়, এটি হচ্ছে স্থানকালকে ব্যাখ্যা করার একটি চতুর্মাত্রিক বহুধা (ম্যানিফোল্ড)।

তাত্ত্বিক পদার্থবিজ্ঞানে মিনকভস্কি স্থানের সাথে ইউক্লিডীয় স্থানের পার্থ্যক্য করা জরুরী। ইউক্লিডীয় স্থানের সবগুলো মাত্রাই স্থানসদৃশ, যেখানে মিনকভস্কি স্থানে একটি কালসদৃশ মাত্রা রয়েছে। তাই প্রতিসাম্য শ্রেণী অনুযায়ী যদি এই দুটি ম্যানিফোল্ডকে ভাগ করা হয় তবে ইউক্লিডীয় স্থান ইউক্লিডীয় শ্রেণীর অন্তর্ভুক্ত হবে, কিন্তু মিনকভস্কি স্থান পড়বে পোয়াঁকারে শ্রেণীর মধ্যে।

## স্থানীয় সমতল স্থানকাল
মিনকভস্কি স্থানের ধারণা কেবল সমতল স্থানকালের ক্ষেত্রে প্রয়োগ করা যায়। অর্থাৎ সসীম দূরত্বে কেবল নিউটনীয় সীমার মধ্যে থাকলেই এর প্রয়োগ সম্ভব, উপরন্তু মহাকর্ষের প্রভাবও এখানে নগণ্য মনে করতে হয়। কারণ মহাকর্ষের প্রভাবে স্থানকাল বেঁকে যায়, আর বক্র স্থানকালে মিনকভস্কি স্থান অচল হয়ে পড়ে। তখন আমাদেরকে বিশেষ আপেক্ষিকতা ছেড়ে সাধারণ আপেক্ষিকতার আশ্রয় নিতে হয়। সাধারণ আপেক্ষিকতায় সামগ্রিকভাবে স্থানকে ব্যাখ্যা করা হয়, এটি যেকোন ধরনের স্থানকালের জন্য প্রযোজ্য, তা বক্রই হোক আর সমতলই হোক।

তথাপি কোন বিন্দুর নিকটে ক্ষুদ্রাতিক্ষুদ্র একটি পরিমণ্ডলে (মহাকর্ষীয় ব্যতিক্রমী বিন্দু অগ্রাহ্য করে) মিনকভস্কি স্থানের ধারণা প্রয়োগ করা খুব কার্যকরী। আরও বিমূর্তভাবে বলা যায়, মহাকর্ষের উপস্থিতিতে স্থানকালকে একটি চতুর্মাত্রিক ম্যানিফোল্ড হিসেবে বর্ণনা করা হয়, এই চতুর্মাত্রিক ম্যানিফোল্ডের যেকোন বিন্দুতে অবস্থিত স্পর্শকীয় স্থানই হচ্ছে চতুর্মাত্রিক মিনকভস্কি স্থান। এজন্য সাধারণ আপেক্ষিকতা বর্ণনা করতেও মিনকভস্কি স্থানের প্রয়োজন পড়ে।

মহাকর্ষের প্রভাব খুব কম হলে, কেবল স্থানীয় নয় বরং বৈশ্বিকভাবেও স্থানকালকে সমতল তথা মিনকভস্কি মনে হয়। এজন্য মিনকভস্কি স্থানকে অনেক সময় সমতল স্থানকাল বলা হয়।

## আরও দেখুন
* ইউক্লিডীয় স্থান
* বের্নহার্ট রিমান
* স্থান-কাল
* আলোর দ্রুতি

## তথ্যসূত্র

## বহিঃসংযোগ
* Animation clip visualizing Minkowski space in the context of special relativity.

বিষয়শ্রেণী:আপেক্ষিকতা
বিষয়শ্রেণী:বহুধা
বিষয়শ্রেণী:জ্যামিতি
বিষয়শ্রেণী:পদার্থবিজ্ঞানের সমীকরণ
বিষয়শ্রেণী:বিশেষ আপেক্ষিকতা
বর্ণালীবীক্ষণ

[thumb|right|একটি প্রিজমের দিয়ে [বিচ্ছুরণ (আলোকবিজ্ঞান)|বিচ্ছুরণের দ্বারা সাদা আলোর বিশ্লেষণ। এইটি হল বর্ণালিবীক্ষণ যন্ত্রের উদাহরণ।]]
**বর্ণালীবীক্ষণ** () হচ্ছে পদার্থ এবং বিকিরণের মধ্যে মিথস্ক্রিয়া বিষয়ক গবেষণা। সূর্যের আলো প্রিজমের মধ্য দিয়ে অতিক্রম করলে তরঙ্গ দৈর্ঘ্য অনুযায়ী বিভক্ত হয়ে যায়, এই ঘটনা পর্যবেক্ষণের মাধ্যমেই বিজ্ঞানের এই শাখার জন্ম হয়েছিল। পরবর্তীতে অবশ্য তরঙ্গ দৈর্ঘ্য বা কম্পাঙ্কের অপেক্ষক হিসেবে বিকিরিত শক্তির যেকোন ধরনের মিথস্ক্রিয়া বোঝাতে এই শব্দটি ব্যবহৃত হতে শুরু করে। বর্ণালীবীক্ষণ থেকে পাওয়া উপাত্ত অনেক সময় একটি বর্ণালীর মাধ্যমে তুলে ধরা হয়। বর্ণালী হচ্ছে তরঙ্গ দৈর্ঘ্য বা কম্পাঙ্কের বিপরীতে উক্ত তরঙ্গ দৈর্ঘ্য শক্তির পরিমাণের একটি লেখচিত্র।

বর্ণালীমিতি এবং স্পেকট্রোগ্রাফি শব্দ দুটি অনেক সময় তরঙ্গ দৈর্ঘ্যের সাপেক্ষে বিকিরণের তীব্রতার পরিমাপ বোঝাতে ব্যবহৃত হয়। অনেক বর্ণালীবীক্ষণিক পরীক্ষার পদ্ধতি বোঝাতেও বর্ণালীমিতি ব্যবহৃত হয়। বর্ণালীবীক্ষণের জন্য ব্যবহৃত যন্ত্রের নাম হচ্ছে স্পেকট্রোমিটার, স্পেকট্রোফটোমিটার, স্পেকট্রোগ্রাফ বা বর্ণালী বিশ্লেষক।

## উল্লেখযোগ্য বিজ্ঞানীরা

* চার্লস গ্লোভার বার্কলা
* নিকোলাই বাসভ
* নিকোলাস ব্লোমবের্গেন
* নিলস বোর
* আর্থার কম্পটন
* লুই দ্য ব্রোয়ি
* জেমস ফ্রাংক
* ভের্নার কার্ল হাইজেনবের্গ
* ভিক্টর ফ্রান্সিস হেস
* অ্যান্টনি হিউইশ
* আলফ্রেড কাস্টলার
* উইলিস ল্যাম্ব
* হেন্ড্রিক আন্টোন লোরেন্‌ৎস
* আলবার্ট আব্রাহাম মাইকেলসন
* রবার্ট মিলিকান
* রুডল্‌ফ ম্যোসবাউয়ার
* মাক্স প্লাংক
* আলেক্সান্দর প্রখরভ
* ইসিদোর ইজাক রাবি
* চন্দ্রশেখর ভেঙ্কট রমন
* ভিলহেল্ম কনরাড র‌ন্টগেন
* মার্টিন রাইল
* আর্থার লিওনার্ড শলো
* কাই সিগবান
* মান্নে সিগবান
* ইয়োহানেস ষ্টার্ক
* চার্লস হার্ড টাউনস
* ইয়োসেফ ফন ফ্রাউনহোফার
* ফিলিপ লেনার্ড
* পিটার জেমান

## তথ্যসূত্র

## বহিঃসংযোগ
* 
* 
* MIT Spectroscopy Lab's History of Spectroscopy
* Timeline of Spectroscopy
* NIST government spectroscopy data

বিষয়শ্রেণী:পর্যবেক্ষণমূলক জ্যোতির্বিজ্ঞান
বিষয়শ্রেণী:বিক্ষেপণ, অবশোষণ ও বিকিরণী স্থানান্তর (আলোকবিজ্ঞান)
বিষয়শ্রেণী:বর্ণালীবীক্ষণ
বিষয়শ্রেণী:বৈজ্ঞানিক কৌশল
পুরু চাকতি

**পুরু চাকতি** () অনেক সর্পিল ছায়াপথের এমন একটি অঞ্চল যেখানে অপেক্ষাকৃত প্রবীণ এবং ধাতু-স্বল্প তারার অস্তিত্ব পাওয়া যায়। আমাদের আকাশগঙ্গা যেহেতু একটি আদর্শ সর্পিল ছায়াপথ সেহেতু এতেও এমন একটি চাকতি রয়েছে। আকাশগঙ্গার প্রধান তল থেকে উল্লম্বভাবে উপরে বা নিচে ১ কিলো পারসেকের বাইরে, কিন্তু হেলোর পূর্বে যেসব তারা রয়েছে তারাই পুরু চাকতির বাসিন্দা। এই অঞ্চলে তারার ঘনত্ব সরু চাকতির তুলনায় বেশ কম। সরু চাকতির তারার সাথে এখানকার তারার আরও কিছু পার্থক্য রয়েছে:
# পুরু চাকতির তারাদের কক্ষপথ (আকাশগঙ্গার কেন্দ্রকে আবর্তনরত) সরু চাকতির তারাদের তুলনায় অনেক উৎকেন্দ্রিক।
# এদের আবর্তনের দিকও অনেক ক্ষেত্রে সরু চাকতির তারাদের তুলনায় উল্টো, অর্থাৎ তাদের প্রতীপ গতি রয়েছে।
# এরা অপেক্ষাকৃত লাল, প্রবীণ, ধাতু-স্বল্প

## গঠন প্রক্রিয়া
অনেকদিন ধরে পুরু চাকতির অস্তিত্বের কারণ নিয়ে বিজ্ঞানীরা সন্দিহান ছিলেন। কীভাবে এই চাকতি গঠিত হতে পারে সে নিয়ে বিজ্ঞানীরা তিনটি অনুকল্প প্রস্তাব করছিলেন। অবশ্যই এই প্রস্তাবগুলো করা হয়েছিল আমাদের আকাশগঙ্গাকে পর্যবেক্ষণ করে। কিন্তু পরবর্তীতে তারা বুঝতে পারেন তিনটির মধ্যে দুটি অনুকল্পই পর্যবেক্ষণের সাথে মিলে না। কেবল শেষ অনুকল্পটিই বর্তমানে পর্যবেক্ষণের সাথে সামঞ্জস্য বিধান করতে পারছে। তাই বর্তমানে তৃতীয় অনুকল্পটিকেই মূল তত্ত্ব হিসেবে গ্রহণ করছেন অধিকাংশ বিজ্ঞানীরা। অনুকল্পগুলো এবং সেগুলো বাতিল বা গৃহীত হওয়ার কারণ এখানে উল্লেখ করা হচ্ছে:

# **অরীয় কক্ষীয় অভিপ্রয়াণ**: সরু চাকতির তারাগুলো অরীয় কক্ষীয় অভিপ্রয়াণ এর মাধ্যমে ধীরে ধীরে আকাশগঙ্গার সরু চাকতি থেকে দূরে সরে গেছে। কিন্তু এটি সত্য হলে পুরু চাকতির তারাদের উৎকেন্দ্রিকতা এত বেশি হওয়ার কথা না। পর্যবেক্ষণে দেখা গেছে এই অনুকল্প যতটা ভবিষ্যদ্বাণী করে তার চেয়ে অনেক বেশি অতি উচ্চ ও অতি নিম্ন উৎকেন্দ্রিকতার তারা রয়েছে।
# **সরু চাকতির তারাদের উত্তাপ প্রদাণ**: অনেক আগে অনেক বড় এবং তাৎক্ষণিক কোন সংঘর্ষের কারণে সরু চাকতির তারারা খুব কম সময়ের মধ্যে অনেক বেশি উত্তপ্ত হয়ে গিয়েছিল। এর ফলে তাদের গতিশক্তি বেড়ে গেছে এবং তারা ছুটোছুটি করতে করতে পুরু চাকতিতে চলে গেছে। কিন্তু এটি পুরোপুরি সত্য হলে অতি উচ্চ উৎকেন্দ্রিকতার তারাদের সংখ্যা পর্যবেক্ষণের তুলনায়ও অনেক বেশি হওয়ার কথা। তাই এটিও বাতিল হয়ে গেছে।
# **বিবৃদ্ধি এবং অঙ্গীভূতকরণ**: আমাদের ছায়াপথকে আবর্তনরত কিছু বামন ছায়াপথ-কে আমাদের ছায়াপথ গ্রাস করেছে অর্থাৎ সেই বামনটির বিবৃদ্ধি বা এক্রিশন ঘটেছে। সেই বামন ছায়াপথের তারাগুলোই পুরু চাকতিতে থিতু হয়েছে। অথবা হয়ত অপেক্ষাকৃত বেশি সময় ধরে আকাশগঙ্গা অন্য ছায়াপথকে অঙ্গীভূত করেছে। এই দুটি প্রক্রিয়াই বলে, পুরু চাকতির তারারা আকাশগঙ্গার ভেতরে তৈরি হয়নি বরং বাইরে থেকে এসেছে। এটিই বর্তমানে সবচেয়ে গ্রহণযোগ্য তত্ত্ব।

## আরও দেখুন
* আকাশগঙ্গা
* সর্পিল ছায়াপথ (কুণ্ডলাকার)

## তথ্যসূত্র


বিষয়শ্রেণী:কুণ্ডলিত ছায়াপথ
বিষয়শ্রেণী:ছায়াপথ
চুনিলাল দেওয়ান

**চুনিলাল দেওয়ান** একজন বাংলাদেশী চাকমা চিত্রশিল্পী এবং সাহিত্যিক। তিনি বিখ্যাত বাংলাদেশী চিত্রকর জয়নুল আবেদীন এর সহকর্মী ছিলেন। পড়েছিলেন কলকাতা আর্ট কলেজে। তার প্রচেষ্টাতেই পার্বত্য চট্টগ্রাম অঞ্চলের একটি পৃথক সাংস্কৃতিক রূপ দেশব্যাপী পরিচিত হতে শুরু করেছিল। কাপ্তাই বাঁধ নির্মাণের কারণে ১৯৫৯ সালে তার বড়দাম এর বাড়ি পানিতে ডুবে যায়। তার মৃত্যুর পর তার স্ত্রী *বসুন্ধরা দেওয়ান* রাঙামাটিতেই থাকেন।

আধুনিক চাকমা সাহিত্যের বিকাশও ঘটে চুনিলাল দেওয়ানের কবিতার মাধ্যমে। তিনি ছিলেন চাকমা ভাষার প্রথম আধুনিক গীতিকার।

## তথ্যসূত্র


বিষয়শ্রেণী:বাংলাদেশী পুরুষ চিত্রশিল্পী
বিষয়শ্রেণী:চাকমা ব্যক্তি
বিষয়শ্রেণী:চাকমা সাহিত্য
বিষয়শ্রেণী:চাকমা সংস্কৃতি
বিষয়শ্রেণী:পার্বত্য চট্টগ্রামের ব্যক্তি
বিষয়শ্রেণী:বাংলাদেশী বৌদ্ধ